Suresh 77 Views
ఎస్‌బిఐ రుణపరపతిలో 12% ఎస్‌ఎంఇ రంగానికే
కోల్‌కత్తా, సెప్టెంబరు 18: భారత్‌లోని బ్యాంకింగ్‌ దిగ్గజం భారతీయస్టేట్‌ బ్యాంకు చిన్న, మధ్యతరహా పరిశ్రమలకు ఈ ఏడాది రుణపరపతి కేటాయింపుల్లో 10-12శాతం వృద్ధిని సాధించిందని బ్యాంకు ఎండి రజనీష్‌కుమార్‌ వెల్లడించారు. స్థిరాస్తి తనఖాతో రుణాలు, సరఫరా చైన్‌ ఫైనాన్సింగ్‌ వంటి వాటికి రుణాలిస్తున్నట్లు ఆయన తెలిపారు. మొత్తంగా రుణపరపతి వృద్ధి 13-14శాతంగా ఉందని ఎస్‌ఎంఇ రంగానికి 12శాతంగా రుణపరపతి పంపిణీ జరిగిందన్నారు. రిటైల్‌ రుణాలపరంగాచూస్తే మొత్తం రుణపరపతిలో వృద్ధికి కారణం అయ్యా యని సిఐఐ ఆధ్వర్యంలో జరిగిన సదస్సులో ఆయన మాట్లా డారు. కంపెనీల ఆస్తి అప్పుల పట్టీల ఆధారంగాను, నగదు రాకపోకల ఆధారంగా కూడా రుణపరపతిని పెంచుతున్నట్లు వివరించారు. అలాగే ఎస్‌ఎంఇ రంగపరంగా నిరర్ధక ఆస్తుల కట్టడికి నియంత్రణ ప్రణాళిక అమలుచేస్తున్నట్లు వివరించారు. 50 కోట్ల రూపాయల వరకూ ఉన్న రుణాలను ఎస్‌ఎంఇ రంగానికి ఇస్తున్నట్లు తెలిపారు. మధ్యతరహా కంపెనీలకు కూడా ఇదేతరహా రుణపరపతిని అందిస్తున్నామన్నారు. కార్పొరేట్‌ రంగంనుంచి రుణాల డిమాండ్‌ చాలా తక్కువగా ఉందన్నారు. సేవలరంగపరంగా జిడిపికిఎక్కువ వాటా అందిస్తోందని, ఉత్పత్తి రంగం కంటే ఎక్కువ ఇస్తోందన్నారు. రోడ్‌నిర్మాణరంగానికి ఎక్కువ నిధులు వెళుతున్నాయని ఆ తర్వాత విద్యుత్‌రంగానికి రుణపరపతి అధికంగా ఉందన్నారు. ఈ ఆర్థిక సంవత్సరంలోనే ఐదుబ్యాంకుల విలీ నం పూర్తిచేస్తామన్నారు. ఐటి వ్యవస్థ పటిష్టంగా ఉన్నందున ఐదు బ్యాంకుల ఆస్తి అప్పుల పట్టీల సమ న్వయం పెద్ద సమస్యకాదన్నారు. విలీనం తర్వాత శాఖల ఏర్పాటు, ఇప్పటివరకూ బ్యాంకింగ్‌ సేవలు లేని ప్రాంతాల గుర్తింపు ఉంటుందని అన్నారు. ఎస్‌బిఐ శాఖలపరంగా విలీనం తర్వాత మరింతగా పెరుగుతాయని 30 లక్షల కోట్ల ఆస్తులున్న బ్యాంక్‌గా వృద్ధి చెందుతుందని కుమార్‌ వెల్లడించారు.